wickkiey/tamil-wikipedia-chunked huggingface dataset:
# கியாகோமோ காசநோவா

## இளமை வாழ்க்கை

கியாகோமோ கிரோலாமோ காசநோவா வெனீசிசில் 1725 ஆம் ஆண்டில் நடிகை சனெட்டா பாருஸி, நடிகர் மற்றும் நடனக்கலைஞர் கேடானோ கியூசெப்பே காசநோவாவின் ஆறு குழந்தைகளில் முதலாவதாகப் பிறந்தார்.  
இவரது காலத்தில் வெனிசு குடியரசு அதன் உச்சபட்ச நாவற்படை மற்றும் வணிக சக்தியினை கடந்து சென்றிருந்தது. பதிலாக வெனிசு ஐரோப்பாவின் இன்பத் தலைநகரமாக தழைத்தோங்கியிருந்தது. அரசியல் மற்றும் மத பழமைவாதிகளின் ஆட்சியிலிருந்தது அவர்கள் சமூக தீமைகளையும் சகித்துக்கொண்டு சுற்றுலாவை ஊக்குவித்தனர். நீண்ட சுற்றுப்பயணத்தின்போது குறிப்பாக இளம் ஆண்களுக்கு வெனிசு ஒரு ஓய்வெடுக்கும் இடமாக இருந்தது. பிரபலமான திருவிழா, சூதாட்ட விடுதிகள், அழகிய பணிப்பெண்கள் ஆகியவையும் ஒரு காரணமாக இருந்திருக்கலாம். இந்தச் சூழல் இவருக்குப் பல வடிவ அனுபவங்களை அளித்தது.  
ஒரு நடிகையாக இருந்ததால் தாய் நாடக குழுவோடு ஐரோப்பாவில் சுற்றுப்பயணம் செய்து வந்தார். இவர் தனது பாட்டியால் வளர்க்கப்பட்டார். இவருக்கு எட்டு வயதாக இருந்தபோது இவரது தந்தை இறந்துவிட்டார். ஒன்பதாவது வயதில் பாதுவாவிலிருந்த பெருநிலப்பகுதியின் ஒரு தங்கும் இல்லத்திற்கு அனுப்பப்பட்டார். காசநோவாவைப் பொறுத்தவரை, இவரது தாயாரின் புறக்கணிப்பு ஒரு கசப்பான நினைவாக இருந்தது. பல்கலைக்கழகத்தில் படிக்கும்போது, காசநோவா சூதாடத் தொடங்கினார். விரைவில் கடனில் மூழ்கினார். இதனால் இவரது பாட்டி இவரை வெனிசுக்கு திரும்ப அழைத்துக் கொண்டார். ஆனாலும் சூதாட்டப் பழக்கத்தில் உறுதியாக இருந்தார்.
# கியாகோமோ காசநோவா

## பிற்கால வாழ்க்கை

வெனிசில், காசநோவா தனது சட்ட வாழ்க்கையைத் தொடங்கினார். தனது பல்கலைக்கழக படிப்பைத் தொடர பாதுவாவுக்கு அடிக்கடி சென்று வந்தார். தனது வீட்டிற்கு அருகில் உள்ள 76 வயதான வெனிஸ் நகர் மன்ற உறுப்பினர் அல்விஸ் காஸ்பரோ மாலிபியேரோ என்பவருடன் தொடர்பு கொண்டார். மாலிபியரோ இவருக்கு சமூகத்தில் எப்படி நடந்துகொள்வது என்பது பற்றி நிறைய கற்றுக்கொடுத்தார். பெண்களைப் பற்றிய காசநோவாவின் ஆர்வம் காரணமாக 14 மற்றும் 16 வயதான நானெட்டா மற்றும் மார்டன் சவோர்கனன் ஆகிய இரண்டு சகோதரிகளுடன் இவரது முதல் முழுமையான பாலியல் அனுபவத்திற்கு வழிவகுத்தது.  
காசநோவாவின் பாலியல் ஆர்வம் இவரது தேவாலய வாழ்க்கையிலிருந்து வெளியேற வழிவகுத்தது. பின்னர் உரோமில் ஒரு எழுத்தாளராக ஒரு வேலையைப் பெற்றார். புதிய தொழில் வாழ்வைத் தேடிய காசநோவா வெனிசு குடியரசில் இராணுவ அதிகாரியாக முயற்சி செய்தார். கோர்ஃபு தீவில் இருந்த வெனிசு படைப்பிரிவில் சேர்ந்தார். ஆனாலும் தனது முன்னேற்றம் மிகவும் மெதுவாக இருப்பதைக் கண்டறிந்த இவர், விரைவில் தனது இராணுவ வாழ்க்கையை கைவிட்டு வெனிசுக்குத் திரும்பினார்.
# கியாகோமோ காசநோவா

## இசைக்கலைஞர்

21 வயதில், இவர் ஒரு தொழில்முறை சூதாட்டக்காரராக மாறத் தொடங்கினார். இதனால் தன்னிடமிருந்த அனைத்து பணத்தையும் இழந்தார். பின்னர் ஒரு இசைக்கலைஞராக வாழ்க்கையைத் தொடர்ந்தார்.  
ஒரு இசைக்கலைஞராகவும் மகிழ்ச்சியடையாத காசநோவா, ஒரு சமயம் வெனிசின் நகரமன்ற உறுப்பினர் ஒருவருக்கு உடல்நலம் பாதிக்கப்பட்டபோது அவரை காப்பாற்றினார். நகரமன்ற உறுப்பினர் தனது நோயிலிருந்து மீண்டார். இவரது மருத்துவ அறிவின் காரணமாக காசநோவாவை தனது வீட்டிற்கு அழைதுச் சென்றார். மேலும் வாழ்நாள் முழுவதும் இவரை ஆதரித்தார்.  
அடுத்த மூன்று ஆண்டுகளுக்கு அவரது ஆதரவின் கீழ், பெயரளவில் ஒரு சட்ட உதவியாளராக பணிபுரிந்த காசநோவா, ஒரு பிரபுவின் வாழ்க்கையை வழிநடத்தினார். அற்புதமாக ஆடை அணிந்திருந்தார், அவருக்கு இயல்பானதைப் போலவே, சூதாட்டத்திலும், காதல் முயற்சிகளிலும் தனது பெரும்பாலான நேரத்தை செலவிட்டார். இதன் காரணமாக நகரமன்ற உறுப்பினர் இவரை எச்சரித்தார். இதனால் சிறு காலத்திற்குப் பிறகு, காசநோவா வெனிசை விட்டு வெளியேற வேண்டிய கட்டாயம் ஏற்பட்டது. மேலும் இவர் மீது பல ஊழல் குற்றச்சாட்டுகளும் எழுந்தன. தனது எதிரி ஒருவரை பழிவாங்குவதற்காக புதைக்கப்பட்ட ஒரு பிணத்தை தோண்டி எடுத்திருந்தார். ஒரு இளம் பெண் இவர் மீது பாலியல் குற்றம் சாட்டினார். காஸநோவா பின்னர் ஆதாரங்கள் இல்லாததால் இந்த குற்றத்திலிருந்து விடுவிக்கப்பட்டார். ஆனால் இவர் ஏற்கனவே வெனிசிலிருந்து ஏற்கனவே வெளியேறிவிட்டார்.  
அவமதிப்பிற்கும், மனச்சோர்வுற்றும் இருந்த காசநோவா வெனிசுக்கு மீண்டும் திரும்பினார். ஒரு நல்ல சூதாட்டத்திற்குப் பிறகு, பெரிய பயணம் மேற்கொண்ட இவர்1750 இல் பாரிஸை அடைந்தார். லியோனில் இவர் விடுதலைக் கட்டுநர் சமூகத்தில் நுழைந்தார். இந்த இரகசிய கூட்டமைப்பின் சடங்குகளில் ஆர்வம் கொண்டார்.
# சத்யம் கம்ப்யூட்டர் சர்வீசஸ் லிட்.

**மகிந்திரா சத்யம்** (*Mahindra Satyam*) (முன்பு **சத்யம் கம்ப்யூட்டர் சர்வீசஸ் லிமிடெட்**) என்பது இந்தியாவின் ஐதராபாத்தைத் தளமாகக் கொண்ட ஒரு இந்திய தகவல் தொழில்நுட்ப சேவை நிறுவனமாகும். இது மென்பொருள் மேம்பாடு, கணினி பராமரிப்பு, தொகுக்கப்பட்ட மென்பொருள் ஒருங்கிணைப்பு மற்றும் பொறியியல் வடிவமைப்பு சேவைகளை வழங்குகிறது. இந்நிறுவனம் நியூயார்க் பங்குச் சந்தை, தேசிய பங்குச் சந்தை (இந்தியா) மற்றும் மும்பை பங்குச் சந்தை (இந்தியா) ஆகியவற்றில் பட்டியலிடப்பட்டுள்ளது. பரந்த அளவிலான வாடிக்கையாளர்களுக்கு சேவைகளை வழங்கியது. ஜூன் 2009 ஆம் ஆண்டு, இந்த நிறுவனமானது மகேந்திரா குழுமத்தின் தகவல் தொழில்நுட்பப் பிரிவான, டெக் மகேந்திரா இதனை கையகப்படுத்தியதன் தொடர்ச்சியாக “மகேந்திரா சத்யம்” என்ற தனது புதிய வர்த்தக அடையாளத்தை வெளிப்படுத்தியது. பின்னர் டெக் மகிந்த்ரா உடன் மகிந்த்ரா சத்யம் இணைந்து தற்போது டெக் மகிந்த்ரா என்று தனது அடையாளத்தை வெளிப்படுத்துகின்றது.  
ஜனவரி 2009 இல், நிறுவனத்தின் நிறுவனரும் தலைவருமான இராமலிங்க ராசு நிறுவனத்தின் சொத்துக்களை 1 பில்லியன் டாலர் அளாவுக்கு தவறுதலாக உயர்த்தியதாக ஒப்புக் கொண்டா. இது குற்றவியல் குற்றச்சாட்டுகளுக்கு வழிவகுத்தது. இதன் மூலம் நிறுவனத்தின் பங்கு விலை சரிந்தது. இது சத்யம் ஊழல் என்று அழைக்கப்பட்டது. மகிந்திரா குழுமத்தின் தகவல் தொழில்நுட்பப் பிரிவான டெக் மஹிந்திரா, நிறுவனத்தில் ஒரு பெரிய பங்கை வாங்கியது. ஜூன் 2009 இல் நிறுவனம் மஹிந்திரா சத்யம் என்று மறுபெயரிடப்பட்டது. மஹிந்திரா சத்யம் 24 ஜூன் 2013 அன்று டெக் மஹிந்திராவுடன் இணைக்கப்பட்டது.
# சத்யம் கம்ப்யூட்டர் சர்வீசஸ் லிட்.

## வரலாறு

சத்யம் கம்ப்யூட்டர் சர்வீசஸ் 1987 ஆம் ஆண்டில் நிறுவப்பட்டது. மேலும் 2008 ஆம் ஆண்டில் 2 பில்லியன் டாலருக்கும் அதிகமான வருவாயைப் பெற்றது. உலகம் முழுவதும் 52,000 தகவல் தொழில்நுட்ப நிபுணர்களை வேலைக்கு வைத்திருந்தது. இது இந்தியாவின் ஐந்து முன்னணி தகவல் தொழில்நுட்ப நிறுவனங்களில் ஒன்றாக இருந்தது. இது 185 பார்ச்சூன் 500 நிறுவனங்கள் உட்பட விரிவான வாடிக்கையாளர் பட்டியலைக் கொண்டிருந்தது. ஜனவரி 2009 இல் இந்தியாவின் மிகப்பெரிய பெருநிறுவன ஊழலுக்கு இந்த நிறுவனம் உட்பட்டது. அப்போதைய தலைவர் இராமலிங்க ராசு இந்தியப் பத்திரங்கள் மற்றும் பரிவர்த்தனை வாரியத்திற்கு எழுதிய கடிதத்தில், பெருநிறுவனக் கணக்குகள் பொய்யானதாகவும், நிறுவனத்தின் ரொக்கம் மற்றும் ரொக்கம் தொடர்பான சொத்துக்களில் தோராயமாக $1 பில்லியன் பொய்யாக சேர்த்ததாகவும் ஒப்புக்கொண்டார்.. நிறுவனத்தின் விற்பனையை மேற்பார்வையிட அரசாங்கம் ஒரு குழுவை நியமித்தது. டெக் மஹிந்திரா ஏப்ரல் 2009 இல் பெரும்பான்மையான பங்குகளை வாங்க முன்வந்தது. ஜூன் 2009 இல் நிறுவனம் மஹிந்திரா சத்யம் என மறுபெயரிடப்பட்டது.  
ஜனவரி 7,2009 அன்று, நிறுவனத்தின் பண சொத்துக்களை 1 பில்லியன் டாலருக்கும் அதிகமாக உயர்த்திய ஒரு பெரிய கணக்கியல் மோசடி தனக்கு தொடர்பு இருப்பதாக பகிரங்கமாக அறிவித்த பின்னர் தலைவர் பதவியிலிர்நுது ராஜு வெளியேறினார்.  
2015 ஆம் ஆண்டில், இராஜுவுக்கு ஏழு ஆண்டுகள் சிறைத்தண்டனையும் சுமார் 800,000 டாலர் அபராதமும் விதிக்கப்பட்டது.
# சத்யம் கம்ப்யூட்டர் சர்வீசஸ் லிட்.

## இதனையும் காண்க

- ஐகேட்
- கேப்ஜெமினி
# கற்றாழை

**கற்றாழை** (*Aloë vera*): பூக்கும் தாவர இனத்தைச் சேர்ந்த ஒரு பேரினமாகும். தமிழில் இந்தத் தாவரம் கற்றாழை, கத்தாளை, குமரி, கன்னி என அழைக்கப்படுகிறது. (ஆங்கிலம்: Indian Aloes) இது ஆற்றங்கரைகளிலும், சதுப்பு நிலங்களிலும், தோட்டங்களிலும் வளரும் இயல்பு உடையது. நுனியில் பெரும்பாலும் சிறு முட்களுடன் காணப்படும். மடல், வேர் ஆகியவை மருத்துவப் பயனுள்ளவை. அழகு சாதனப் பொருட்கள் தயாரிப்பிலும் சித்த மருத்துவத்தில் கருப்பை தொடர்பான பல்வேறு நோய்களுக்கும் கற்றாழை பெருமளவு பயன்படுத்தப்படுகின்றது. கற்றாழை லில்லியேசி தாவர குடும்பத்தைச் சேர்ந்தது. இது ஆப்பிரிக்காவைத் தாயகமாகக் கொண்டது. மேலும் கிரேக்கம், பார்படோ தீவுகள், சீனா, இத்தாலி, வெனிசுலா, தென்னாப்பிரிக்கா, இந்தியா, பாகிஸ்தான், வங்காளதேசம் ஆகிய நாடுகளில் இயற்கையாக வளர்கின்றது. இந்த இனத்தாவரம் ஆப்பிரிக்காவில் அதிகமாக வளரக்கூடியதாக இருக்கிறது. இது பொதுவாக, தென்னாப்பிரிக்காவின் கேப் மாநிலத்திலும், ஆப்பிரிக்காவின் வெப்பமண்டலப் பகுதியின் மலைகளிலும், ஆப்பிரிக்காவின் தீவுகள், அராபியத் தீபகற்பம், மடகாஸ்கர் போன்ற அண்டைப் பகுதிகளிலும் காணப்படுகிறது. இந்தியாவில் ஆழ்வார் (ராஜஸ்தான்), சட்நாபள்ளி (ஆந்திரா), ராஜபிப்லா (குஜராத்), சேலம் மற்றும் தூத்துக்குடி (தமிழ்நாடு) ஆகிய இடங்களில் சாகுபடி செய்யப்படுகின்றது.
# கற்றாழை

## அமைப்பு

பெரும்பாலான *கற்றாழை* இனங்களுக்கு ரோஜா இதழ்கள் போன்ற பெரிய அமைப்பும், தடிமனான சதையுள்ள இலைகளும் இருக்கும். பெரும்பாலான *கற்றாழை* இனங்கள் தண்டுகள் இல்லாமல் காணப்படும். இது தரையிலிருந்து நேரடியாக ரோஜா இதழ் போன்ற அமைப்பில் வளரும்; மற்ற வகைகளில், கிளைகளுடன் கூடிய அல்லது கிளைகள் இல்லாத தண்டு இருக்கலாம். இதில் சதையுள்ள இலைகள் இருக்கலாம். அவை சாம்பல் நிறத்திலிருந்து ஆழமான பச்சை வரை நிறத்தில் வேறுபடுகின்றன. சிலநேரங்களில் அவை ஒரே நிறமாகவோ பல வண்ணங்களாகவோ இருக்கலாம். தென்னாப்பிரிக்காவில் வளரக்கூடிய சில வகை *சோற்றுக் கற்றாழைகள்* மரங்கள் போன்று இருக்கும்.  
இது வறட்சியான சூழ்நிலையில் கடல் மட்டத்திலிருந்து 1000 அடி உயரம் வரை உள்ள மலைப்பிரதேசங்களில் வளர்கின்றது. இதன் இலைகள் தடிமனாகவும், சிறிது சிவப்பு கலந்த பச்சை நிறத்தில் 30 முதல் 60 செ.மீ நீளமாகவும், சிறிய முட்களுடன் இருக்கும். *கற்றாழையின்* பூக்கள், குழாய் வடிவத்திலும், அதிகமாக மஞ்சள், இளம் சிவப்பு அல்லது சிவப்பு நிறங்களிலும், அடர்த்தியான கொத்துகளாகவும், சாதாரணமாக அல்லது கிளைகளுடன் இலையில்லாத தண்டுகளாகவும் இருக்கும். எப்பொழுதும் வாடாத பெரணி வகையைச் சார்ந்த இத்தாவரம், வெப்பமான பகுதிகளில் வயல் வரப்புகளிலும் உயரமான பகுதிகளில் வேலிகளிலும் வளரக்கூடியது. சதைப்பற்றுள்ள நீர்ச்சத்து மிக்க இக்குறுஞ்செடி பல பருவங்கள் வாழக்கூடியதாகும்.
# கற்றாழை

## வகைகள்

கற்றாழையில் சோற்றுக் கற்றாழை, சிறு கற்றாழை, பெரும் கற்றாழை, பேய்க் கற்றாழை, கருங் கற்றாழை, செங்கற்றாழை, இரயில் கற்றாழையெனப் பல வகை உண்டு. இதில் சோற்றுக் கற்றாழை மருத்துவ குணங்களுக்கென்று பயன்படுத்தப்பட்டு வருகிறது. இலைச்சாறுகளில் ஆந்த்ரோகுயினோன்கள், இரெசின்கள், பாலிசக்கரைடு மற்றும் ‘ஆலோக்டின்பி’ எனும் பல வேதிப்பொருட்கள் உள்ளன. கற்றாழையிலிருந்து வடிக்கப்படும் மஞ்சள் நிறத் திரவம் ‘மூசாம்பரம்’ எனப்படுகிறது. தளிர்பச்சை, இளம்பச்சை, கரும்பச்சையெனப் பலவிதமாக உள்ள சோற்றுக்கற்றாழையில் முதிர்நதவற்றில்தான் மருத்துவத்தன்மை மிகுந்து காணப்படுகின்றது.  
ஏ.பி.ஜி III முறைமையில் (2009), இந்த வகை தாவர இனத்தைச் சார்ந்த அந்தோறியேசியே குடும்பத்தின் ஆஸ்போடெலீசி என்ற துணைக்குடும்பப் பிரிவில் வைத்தது. கடந்தகாலத்தில் இந்த வகைத் தாவரம், அலோசி குடும்பங்கள் மற்றும் லில்லியேசீயே அல்லது லில்லி குடும்பத்தில் இணைக்கப்பட்டிருந்தது. *காஸ்டீரியா* , *ஹாவார்தியா* மற்றும் *நிஃபோஃபியா* போன்ற இனங்களுடன் மிகவும் நெருக்கமாக ஒத்துப்போகும் தாவர இனங்களுக்கு இதே போன்ற வளர்ச்சி இருக்கும். இந்த இனங்களும் பிரபலமாகச் சோற்றுக் கற்றாழைகள் என்றே அழைக்கப்படுகின்றன. இந்த வகைத் தாவரம் சிலநேரங்களில் அமெரிக்கக் கற்றாழை (*அகேவே அமெரிக்கானா*) என்றும் அழைக்கப்படுகிறது. இது அஸ்பரகேசியே(அசுபராகேசியே) என்ற வேறொரு குடும்பத்தைச் சேர்ந்ததாகும்.  
கற்றாழையில் மூன்று வகைகள் சாகுபடி செய்யப்பட்டு வருகின்றன. அவை:
1. குர்குவா கற்றாழை (அலோ பார்படென்ஸ் (Aloe vera))
1. கேப் கற்றாழை( அலோ பெராக்ஸ் (Aloe ferox)))
1. சாகோட்ரின் கற்றாழை (அலோ பெர்ரி (Aloe perryi))  
இவற்றில் முதல் இரண்டு வகைகள் “பார்பலோயின்” (Barbaloin) மற்றும் “அலோ எமோடின்”ஆகிய வேதிப்பொருட்களுக்காகச் சாகுபடி செய்யப்படுகின்றன. இவற்றின் “ஜெல்” “முசபார்” எனும் மருந்துப் பொருள் தயாரிக்கப்பட்டு வலி நிவாரணியாக உபயோகப்படுத்தப்படுகின்றது. கேப் கற்றாழை கால்நடைகளின் மருத்துவத்தில் பயன்படுகின்றது.கற்றாழையில் ஜான்சிபார் கற்றாழை, யுகான்டா கற்றாழை மற்றும் நேட்டல் கற்றாழை, ஜஃபராபாத் கற்றாழை ஆகியவை தரம் வாய்ந்தவை.
# கற்றாழை

## அடங்கியுள்ள பொருள்கள்

அலாய்ன் எனும் வேதிப்பொருளானது அலோ வீரா-வில் 50 சதவிகிதமும், அலோ பெரி-யில் 25 முதல் 28 சதவிகிதமும், அலோ பெராக்ஸ்-ல் 10 சதவிகிதமும் உள்ளது. இத்தகைய அலாய்ன் எனும் வேதிப்பொருளில்தான் பார்பலின், பென்டோசைட்ஸ், ரெசின் மற்றும் சப்போனின் போன்றவை உள்ளடங்கியுள்ளன. இத்துடன் சோற்றுக்கற்றாழையின் சாற்றில் நிறமேற்றிகளான (Dyes) ஆந்த்ரோகுயினோன் மற்றும் குயினோன்கள் உள்ளன.சோற்றுக்கற்றாழை இலைகளின் கூழ்மத்திலிருந்து (Gel) பெறப்படும் திரவ பானத்தில் கால்சியம், குளோரின், சோடியம், பொட்டாசியம் மற்றும் மாங்கனீசு போன்ற சத்துகள் உள்ளன. மேலும் அலோ கூழ்மத்தில் வைட்டமின் ஏ, பி1, பி2, பாலிசாக்கரைடுகள் மற்றும் யூரிக் அமிலம் போன்றவகைகளும் உள்ளன.
# கற்றாழை

## ஓ.டி.சி மலமிளக்கி பொருட்களில் உள்ள அலோயின்

மருந்துக்கடைகளின் மருந்துச்சீட்டு இல்லாமல் நேரடியாக வாங்கும் மருந்து பொருட்களில் மலமிளக்கி பொருட்களாகக் கற்றாழை செடியில் உள்ள மஞ்சள் நிற தாவர இனப்பாலான அலோயினை பயன்படுத்துதலை, 2002 ஆம் ஆண்டு மே 9ம் தேதி U.S. உணவு மற்றும் மருந்து வழங்குதல் நிறுவனம் இறுதிகட்ட விதியாகத் தடை செய்தது. இப்போது பயன்பாட்டில் உள்ள பெரும்பாலான கற்றாழை சாற்றில் குறிப்பிடத் தக்க அளவு அலோயின் இருப்பதில்லை.
# கற்றாழை

## ஓ.டி.சி மலமிளக்கி பொருட்களில் உள்ள அலோயின்

### வேதியியல் பண்புகள்

டபுல்யூ. ஏ. ஹென்ஸ்டோன் படி, அலோயின்களின் இரண்டு பிரிவுகள் கண்டறியப்பட்டுள்ளது: (1) நட்டாலியன்கள், நைட்ரிக் அமிலத்துடன் சேர்ந்து, பிக்ரிக் மற்றும் ஆக்ஸாலிக் அமிலத்தைக் கொடுக்கிறது. இது நைட்ரிக் அமிலத்துடன் சேர்ந்து சிவப்பு நிறத்தைக் கொடுப்பதில்லை; (2) பார்பலாயின்கள், நைட்ரிக் அமிலத்துடன் சேர்ந்து ஆலோயடிக் அமிலம் (C<sub>7</sub>H<sub>2</sub>N<sub>3</sub>O<sub>5</sub>), க்ரைசாமிக் அமிலம் (C<sub>7</sub>H<sub>2</sub>N<sub>2</sub>O<sub>6</sub>), பிக்ரிக் மற்றும் ஆக்ஸாலிக் அமிலங்களைக் கொடுக்கிறது. இது அமிலத்தினால் சிகப்பு நிறமாகிறது. இரண்டாவது குழு, a-பார்பலாயின்களாக பிரிக்கப்படலாம். இது பார்படாஸ் *கற்றாழை* யிலிருந்து பெறப்படுகிறது. இது சூடேற்றி உலர வைக்கும்போது சிகப்பு நிறமடைகிறது. b-பார்பலாயின்கள், சோகோடிரைன் மற்றும் ஸான்ஸிபார் *கற்றாழை* யிலிருந்து பெறப்படுகிறது. இது சாதாரண நைட்ரிக் அமிலத்தினால் சூடேற்றும்போது அல்லது உலர வைப்பதில் புகையமிலத்தினால் சிகப்பு நிறமடைகிறது. நட்டாலியன் (2C<sub>17</sub>H<sub>13</sub>O<sub>7</sub>·H<sub>2</sub>O) ஆழமான மஞ்சள் நிறத்தை உருவாக்குகிறது. பார்பலாயின் (C<sub>17</sub>H<sub>18</sub>O<sub>7</sub>) அரியப்பளிங்குகள். *கற்றாழை* இனங்களுக்குத் துரிதமாக ஆவியாகக்கூடிய எண்ணெயின் வாசனையுள்ளது. இது, அதற்கே உரிய வாசனையாகும்.
# கற்றாழை

## முதன்மையற்ற நிகழ்வு

தென் காகாசஸ் பகுதியில் உள்ள ஜார்ஜியாவின் ஒரு தன்னாட்சி பகுதியான பாட்டம்மினால், 1919 ஆம் ஆண்டு வெளியிடப்பட்ட அஞ்சல் தலையில் காணப்பட்ட ஓர் *கற்றாழை* மரம்.
# கற்றாழை

## இனங்கள்

*கற்றாழை* இனத்தில், சுமார் 500 வகை இனங்கள் உள்ளன. இதில் உள்ளடங்கும் இனங்களாவன:
- *ஆலோ வேறா* - உடல்நல பராமரிப்பு மற்றும் உடல்நல பொருட்களில் பயன்படுத்தப்படுகிறது
- *ஆலோ அர்போரெசென்ஸ்* - உடல்நல பராமரிப்பில் பயன்படுத்தப்படுகிறது
- *ஆலோ அரிஸ்டாட்டா* - பந்த செடி, இழை வார் கற்றாழை
- *ஆலோ டிக்கோடோமா* - க்வீவர் மரம் அல்லது கோக்கெர்பூம்
- *ஆலோ நீரீன்சிஸ்*
- *ஆலோ வெரீகட்டா* - கௌதாரி மார்புடைய *கற்றாழை* , புலி *கற்றாழை*
- *ஆலோ பார்பாடென்சிஸ்* - குருத்து *கற்றாழை* , பொதுவான *கற்றாழை* , மஞ்சள் *கற்றாழை* , மருத்துவ குணம் நிறைந்த *கற்றாழை* . இது ஆலோ வேறாவின் பழைய பெயராகும்.
- *ஆலோ வைல்டீ*
# நிக்கோல் செர்சிங்கர்

**நிக்கோல் பிரெஸ்கோவியா எலிகோலானி வேலியன்ட் செர்சிங்கர்** (*Nicole Prescovia Elikolani Valiente Scherzinger*, பிறப்பு: சூன் 29, 1978) அமெரிக்காவின் பாடகி, பாடலாசிரியர், நடனமணி மற்றும் எப்பொழுதாவது நடிக்கும் நடிகையும் ஆவார். இவை அனைத்தையும் விட, இவர் புஸ்ஸி காட் டால்ஸ் என்னும் குழுவின் முதன்மைப் பாடகியாகப் பெரிதும் அறியப்படுகிறார்.  
முதலில், ஷெர்ஸிங்கர் ஈடன்ஸ் க்ரஷ் என்னும் உண்மை நிகழ்ச்சி தொலைக்காட்சி பெண்கள் குழுவில் பங்கு பெற்றிருந்தார். இதில் சிறிய அளவில் வெற்றிகள் கிடைத்தாலும், அதில் அவருக்கு மகிழ்ச்சி கிட்டாததால் அதை விடுத்து விட்டார். பின்னர் அவர் புஸ்ஸி கேட் டால்ஸ் என்னும் குழு, நகைச்சுவைக் குழுவாக இருந்தபொழுது அதில் சேர்ந்தார்; பின்னர் அந்தக் குழு பாடல் பதிவு செய்யும் குழுவாக மாறியபோது அதில் முதன்மைப் பாடகியாகப் பங்கேற்கலானார். இதுவரை, *பிசிடி* மற்றும் *டால் டாமினேஷன்* : என்னும் இரண்டு வெற்றிகரமான ஆல்பங்களை வெளியிட்டுள்ள புஸ்ஸி கேட் டால்ஸ், இவற்றிற்கு ஆதரவாக இரண்டு பயணங்களையும் மேற்கொண்டுள்ளார்.
# நிக்கோல் செர்சிங்கர்

## வாழ்க்கை வரலாறு

ஷெர்ஸிங்கர் ஹவாய்த் தீவில் உள்ள ஹோனோலுலு என்னும் இடத்தில் பிறந்தார். அவரைப் பெற்ற தந்தையான, அல்ஃபோன்ஸோ வேலியன்ட்
ஒரு பேட்டியில் "நான் ஃபிலிப்பினோ-ரஷ்ய-ஹவாய் இனத்தை சேர்ந்தவள்; ஆனால் மக்கள் என்னை இந்தியாவைச் சேர்ந்தவள் என்று நினைக்கிறார்கள்" என்று ஷெர்ஸிங்கர் கூறினார்.  
ஷெர்ஸிங்கர் பிறந்த போது அவரது தாயார் ரோஸ்மேரிக்கு 18 வயது; அப்போது அவர் உள்நகரம் என்று கூறப்படும் சேரி போன்ற ஒரு பகுதியில் வசித்து வந்தார். நிகோல் சிறு குழந்தையாக இருந்தபோதே அவரது பெற்றோர்கள் பிரிந்து விட்டனர். அவருக்கு ஆறு வயதான போது, அவரது சகோதரி கேலா மற்றும் அவரது ஜெர்மானிய-அமெரிக்க மாற்றாந்தந்தை கேரி ஷெர்ஸிங்கருடன் அவரது தாய் வழிக் குடும்பம் கெண்டுகியில் உள்ள லூயிவில் என்னும் இடத்திற்கு குடி பெயர்ந்தது. அவர் வாலிபப் பருவத்தில் மெய்ஸீக் மிடில் ஸ்கூல் என்னும் பள்ளியில் முதலில் சேர்ந்தார். வளரும் பொழுது, தம்மிடம் அதிகமாகப் பணம் இருந்ததில்லை என்று கூறும் நிகோல் தாம் இன்று அடைந்துள்ள நிலைக்கு வருவதற்கு தமது தாய் கொடுத்த ஆதரவிற்காக அவருக்கு நன்றி செலுத்துகிறார். டூபான்ட் மேனுவல் உயர்நிலைப்பள்ளியில் இருந்த இளைஞர் செயற் கலைப்பள்ளியில் சேர்ந்த லூயிவில்லில் ஷெர்ஸிங்கர் லூயிவில்லின் நடிகர்கள் அரங்கம் என்னும் அமைப்பிலும் நடிக்கத் துவங்கினார்.; ஆனால் டேஸ் ஆஃப் தி நியு என்னும் ராக் இசைக்கு பின்னணி பாடுவதற்காக தனது படிப்பை 1999வது வருடம் நிறுத்தி விட்டார்.
# நிக்கோல் செர்சிங்கர்

## வாழ்க்கை வரலாறு

### ஆரம்ப காலத் தொழில் வாழ்க்கை மற்றும் ஈடன்ஸ் க்ரஷ்

1999 வது வருடம் டேஸ் ஆஃப் தி நியூ வெளியிட்ட இரண்டாவது இசைத்தொகுப்பில் ஷெர்ஸிங்கர் தோன்றினார். பாரி ட்ரேக்ஸின் எஃப்.ஓ.பி குழுவினரிடம் இரண்டு பாடல்களைப் பதிவு செய்தார்; இவை 2001வது வருடம் வெளியிடப்பட்டன.  
2001 வது வருடம் ஷெர்ஸிங்கர் *பாப்ஸ்டார்ஸ்* என்னும் டபிள்யு பி தொலைக்காட்சியின் முதன்மை நிகழ்ச்சியில் பங்கு கொண்டார், இதன் மூலமாக, அவருக்கு ஈடன்ஸ் க்ரஷ் என்னும் முழுவதும் பெண்களையே கொண்டிருந்த ஒரு பாப் குழுவில் வாய்ப்பு கிடைத்தது. அவர், இந்தக் குழுவின் முக்கியமான வாய்ப்பாட்டுப் பாடகர்களில் ஒருவரானார். அவர்களின் 2001வது வருடத்து யூஎஸ் தனித்த இசையான "கெட் ஓவர் யுவர்ஸெல்ஃப் (குட்பை)", விற்பனையில் முதலாவது இடமாக உச்சத்தை அடைந்தது மட்டும் அல்லாமல்,
பில்போர்ட் ஹாட் 100 முதல் பத்து பட்டியலிலும் இடம் பெற்றது. இவர்கள் என்ஸின்க் மற்றும் ஜெஸிக்கா ஸிம்ப்ஸன் ஆகிய இருவருக்கும் ஆதரவாக பயணம் செய்தார்கள். *பாப்ஸ்டார்ஸ்* என்ற இசைத் தொகுப்பிலிருந்து இரண்டாவது தனி இசையாக "லவ் திஸ் வே" என்பது தேர்ந்தெடுக்கப்பட்டது, ஆனால், அவர்களின் பாடல்களைப் பதிவு செய்த நிறுவனமான லண்டன்-ஸைர் ரெகார்ட்ஸ்; மூடப்பட்டதால் இந்தக் குழு கலைக்கப்பட்டது. பாடலாசிரியர் காரா டையோகார்டி இந்த இசைத் தொகுப்பிறகு ஒரு ஒலித்தடத்தை வழங்கினார்; பின்னர் *பிசிடி* ; *டால் டாமினேஷன்* மற்றும் *ஹெர் நேம் இஸ் நிகோல்* என்னும் தொகுப்புகளுக்கு ஷெர்ஸிங்கருடன் இணைந்து பாடல்களை எழுதினார்.  
நவம்பர் 2007 வது வருடம், தாம் ஈடன்ஸ் க்ரஷ்ஷில் கழித்த காலங்களைப் பற்றி ஷெர்ஸிங்கர் பேசினார்.  
ஈடன்ஸ் க்ரஷ் குழு கலைந்த பிறகு, ஷெர்ஸிங்கர் நிகோல் கீ என்னும் மேடைப் பெயர் கொண்டு சில தனி நிகழ்ச்சிகளை நடத்தினார்; இவற்றுள், 2003வது வருடம் *50 ஃபர்ஸ்ட் டேட்ஸ்* என்னும் ஒலித் தடத்திற்கு "பிரேக் ஃபாஸ்ட் இன் பெட்" என்பதையும் இணைத்து நடத்தியதும் அடங்கும். இந்த ஒலித்தடம் மூன்று வருட காலம் அவருடைய ஆண் நண்பராக இருந்த நிக் ஹெக்ஸம் என்பவரால் தயாரிக்கப்பட்டது.  
எக்ஸ் ஜப்பான் என்னும் ஜப்பானிய ராக் குழுவைச் சேர்ந்த யோஷிகியுடன் இணைந்து அவரது வயலட் யூகே என்னும் தொகுப்பில் ஷெர்ஸிங்கர் பணி புரிந்தார். டோக்கியோ ஸிம்போனிக் இசைக்குழுவுடன் "ஐ'ல் பி யுவர் லவ்" என்பதன் ஆங்கிலப் பதிப்புருவை இவர் ஒரு நேரடி நிகழ்ச்சியில் பாடினார். இந்த ஒலித் தடம் 2003வது வருடத்தின் பல்வேறு கலைஞர்களின் இசைத்தொகுப்பான *எக்ஸ்பொஸிஷன் ஆஃப் க்ளோபல் ஹார்மொனி* என்பதிலும் தோன்றியது.
# நிக்கோல் செர்சிங்கர்

## வாழ்க்கை வரலாறு

### புஸ்ஸிகேட் டால்ஸ்

2003வது வருடம் மே மாதம்; ஷெர்ஸிங்கர் பாடல் பதிவு செய்யும் கலைஞர்களாக உருமாறிக் கொண்டிருந்த புஸ்ஸிகேட் டால்ஸ் என்னும் நகைச்சுவைக் குழுவில் சேர்ந்தார். நவம்பர் 2002வது வருடம் அவர்கள் வழங்கிய *தி லேட் ஷோ வித் டேவிட் லெட்டர்மேன்* என்னும் நிகழ்ச்சிதான் அவர் முதலில் பார்த்தது; அதில் பாப் ஃபாஸே இசைத் தொகுப்பான *ஸ்வீட் சாரிட்டி* என்பதிலிருந்து கார்மென் எலெக்ட்ரா "பிக் ஸ்பெண்டர்" என்னும் பாடலைப் பாடினார். "அது என் கவனத்தைக் கவர்ந்தது, ஏனெனில் *சிகாகோ* வில் கல்லூரியில் வெல்மா கெல்லி [ஃபாஸேவினுடையது] என்பதை நான் பாடியிருக்கிறேன்" என்று 2006வது வருடம் ஷெர்ஸிங்கர் கூறினார். ஒரு பேட்டியில் அவர் புஸ்ஸிகேட் டால்ஸில் தனது பங்கைப்பற்றி பேசும் பொழுது "குழுவை முதன்மையாக நிறுத்துவது ஒரு சவாலாக இருந்தது" என்றும், இருப்பினும், "வெற்றிக்கு மேலும் துணை புரிவதற்கு ஒவ்வொரு பெண்ணும் வித்தியாசமான ஒன்றைத் தன்னிடத்தே கொண்டுள்ளாள்" என்றும் அவர் கூறினார்.  
யூஎஸ்ஸின் முதல் பத்து பாடல்களுக்குள் இருந்த "டோன்ட் சா", "பட்டன்ஸ்"; "ஸ்டிக்விட்டு" மற்றும் "வென் ஐ க்ரோ அப்" ஆகியவற்றால் புஸ்ஸிகேட் டால்ஸ் புகழ் வாய்ந்த பாடல் குழுவாக உலகார்ந்த மதிப்பைப் பெற்றுள்ளது. 2006வது வருடத்தில் *பிசிடி* இசைத் தொகுப்பு இரட்டை-ப்ளேட்டினம் என்னும் அந்தஸ்தை அடைந்தது. கார்மிட் பகார் மற்றும் மெலடி தார்ன்டான் ஆகியோருடன் இணைந்து, ஷெர்ஸிங்கர் இந்த இசைத் தொகுப்பில் அநேகமாக அனைத்து முதன்மை வாய்ப் பாடல்களையும் பாடினார். இந்த டால்ஸ் என்பது இண்டர்ஸ்கோப் ரெகார்ட்ஸ் என்னும் நிறுவனத்தின் ஊதியம் வாங்கும் ஊழியர்களே என்று 2006வது வருடத்தில் அறியப்பட்டது; இந்தக் குழுவின் நிதி மற்றும் வியாபார முடிவுகளில் மிக அதிகமான அளவில் கட்டுப்படுத்தும் அதிகாரம் இந்தப் பெயருக்குக் கொடுக்கப்பட்டு இருந்தது.  
*பிசிடி* யில் பாடல்கள் எழுதிய அந்தக் குழுவின் ஒரே உறுப்பினர் என்ற பெருமை ஷெர்ஸிங்கருக்கு மட்டுமே உண்டு, "ஐ டோன்ட் நீட் எ மேன்" என்னும் பாடலை காரா டையோகார்டி மற்றும் தயாரிப்பாளர் ரிச் ஹாரிஸன் என்பவர்களுடன் இணைந்தும், "பட்டன்ஸ்" என்பதைத் தயாரிப்பாளர் ஸீன் காரெட் என்பவருடன் இணைந்தும் அவர் எழுதினார். டையோகார்டியுடன் மற்றொரு முறை பணிபுரிந்து வெளியிட்ட "ஃப்ளர்ட், *பிசிடி* யில் ஒரு கூடுதல் தடமாக வெளியானது, பின்னர் "பட்டன்ஸ்" தடத்தின் பீ-பக்கம் என்பதாக வெளியிடப்படது. *பிசிடி* யில் இருந்ததைப் போலவே, டால்ஸின் இரண்டாவது இசைத் தொகுப்பான *டால் டாமினேஷன்* என்பதிலும் பாடல்கள் எழுதிய ஒரே குழு உறுப்பினர் என்ற பெருமையை ஷெர்ஸிங்கர் மட்டுமே பெற்றார்.  
புஸ்ஸிகேட் டால்ஸுடன் இணைந்து, *ஸ்லம்டாக் மில்லியனர்* என்னும் திரைப்படத்தின் சிறந்த பாடலான "ஜெய் ஹோ"வின் ஆங்கிலப் பதிப்புருவைப் பதிவு செய்து தருமாறு ஷெர்ஸிங்கரிடம் ரான் ஃபேர் கேட்டுக் கொண்டார். "ஜெய் ஹோ! என்னும் தலைப்பிடப்பட்ட புதிய பதிப்பு(யூ ஆர் மை டெஸ்டினி)" ஐட்யூன்சிற்கு 2009வது வருடம் பிப்ரவரி 23ஆம் தேதியிலும், உலகம் முழுதும் மற்ற இடங்களில் பிப்ரவரி 24ஆம் தேதியிலும் வெளியிடப்பட்டது. இந்தப் பாடலோடு இணைந்த ஒளிக்காட்சி ஒன்று வியென்னா ரயில் வண்டி நிலையத்தில் பதிவு செய்யப்பட்டு 2009வது வருடம் மார்ச் 13ம் தேதி உலகெங்கும் வெளியிடப்பட்டது. டால்ஸ் குழுவின் உறுப்பினரான ஜெஸிக்கா ஸட்டா, டால்ஸ் குழு தனது மூன்றாவது இசைத் தொகுப்பின் பாடல் பதிவைத் துவங்கவுள்ளதாகக் கூறியுள்ளார்.
# நிக்கோல் செர்சிங்கர்

## வாழ்க்கை வரலாறு

### தனிக்குரல் பாடகியாகத் தொழில் வாழ்க்கை

*பிசிடி* யின் வெற்றி ஊடகத்தின் வெளிச்சம் ஷெர்ஸிங்கரின் மேல் விழ வைத்தது. இதன் பின்னர் வரிசையாக பல ஆண் பாடகர்களுடன் இணைந்து இருவர் பாடும் பாடல்கள்/ நட்புக்காக பாடல்கள் என்று தொடர்ந்து பல பாடல்களைப் பாடினார். 2005வது வருடம், ஷாகி, விட்டோரியோ க்ரிகோலோ மற்றும் வில் ஸ்மித் ஆகியோரின் பாடல் பதிவுகளில் தோன்றினார். 2006வது வருடம்; அவந்த் என்பவரின் தனிப் பாடலான "லை அபௌட் அஸ்" என்பதில் அவருடனும், டிடியின் வெற்றிப் பாடலான "கம் டு மீ" (இந்தப் பாடலை டிடியுடன் சேர்ந்து எழுதியிருந்தார்) என்னும் பாடலில் அவருடன் இணைந்தும் பாடினார். இவரது மற்ற பாடல்களின் விபரங்களை இவரது இசைத்தொகுப்புகளின் பட்டியல் கொண்டுள்ளது. புஸ்ஸிகேட் டால்ஸின் தனித்த முதல் பாடலான "டோன்ட் சா" என்னும் பாடலின் மூலம் எல்லோரும் தன்னை அடையாளம் கண்டு கொள்வதாகவும் அந்தப் பாடல் வியக்கத்தக்க வகையில் இருந்தாலும் தனது இசை ஆர்வங்களைப் பூர்த்தி செய்வதாக இல்லை என்றும் அவர் தமது அதிகாரபூர்வமான வலைத் தளத்தில், தமது வாழ்க்கை வரலாற்றில் கூறுகிறார். தமது தனிப்பட்ட தொழிலில் அவர் எதை அடைய நினைக்கிறார் என்று கேட்கப்பட்டதற்கு "சிலரது கண்ணாடிக் குடுவைகள் பாதியளவே நிரம்பியுள்ளன; ஆனால் என் குடுவைக்கு விளிம்பே இருந்ததில்லை" என்று கருத்துரைத்தார். இள வயதுப் பார்வையாளர்களுக்கு, "நிகோலின் இதயத்தை"க் காட்டுவதும் மற்றும் அவர் "எப்பொழுதும் பலசாலியாகவும் அச்சமற்றவராகவும் இருப்பதில்லை" என்று கூறுவதுமே இந்த இசைத்தொகுப்பின் நோக்கமாகும். மே 2008வது வருடத்திற்கு பின்னர் இந்தத் தனிப் பாடல் கணினியில் கீழிறக்கப்படும் முறைமை மூலமாக மட்டுமே வெளியிடப்பட்டது. 2008வது வருடத்தில், பராக் ஒபாமாவிற்கு ஆதரவாகப் பாடிய இசைக் கலைஞர்களில் இவரும் ஒருவராக வில்.ஐ.ஆம் என்னும் ஒலித்தடத்தில் "எஸ் வீ கேன்" என்னும் பாடலைப் பாடினார். 2008வது வருடம் செப்டம்பர் 5ஆம் தேதி தொலைக்காட்சியின் நேரடி ஒளிபரப்பில் அனைத்து கலைஞர்களும் பங்கு கொண்ட நன்கொடை திரட்டுவதற்கான நிகழ்ச்சியில், "ஜஸ்ட் ஸ்டான்ட் அப்" என்னும் பாடலில் ஷெர்ஸிங்கரும் பங்கு கொண்டார். 2009வது வருடம் ஏப்ரல் 5ஆம் தேதி ஹௌஸ்டன், டிஎக்ஸின் ரிலையண்ட் அரங்கில் நடந்த டபிள்யு டபிள்யு ஈயின் ரெஸில்மேனியா எக்ஸ்எக்ஸ்வி நிகழ்ச்சியில் "அமெரிக்கா தி ப்யூட்டிஃபுல்" என்னும் பாடலை இசைத்தார்.
அக்டோபர் 2ஆம் தேதி லாஸ் வேகாஸில் கிடார் கலைஞர் ஸ்லாஷ் என்பவருடன் நிகோல் ஷெர்ஸிங்கர் பாடினார். ஏப்ரல் 2010ஆம் வருடத்தில் வெளியிடப்படவுள்ள ஸ்லாஷ் என்பவரின் தனித்த இசைத்தொகுப்பான *ஸ்லாஷ்* என்பதில் தாம் அவருடன் ஒரு பாடல் பாடியுள்ளதாக நிகோல் உறுதிபடுத்தியுள்ளார்.
# நிக்கோல் செர்சிங்கர்

## வாழ்க்கை வரலாறு

### நடிப்பு

ஷெர்ஸிங்கர் ஒரு நடிகையாகவும் சிறிய வேடங்களில் தோன்றியுள்ளார். அவர் நகைச்சுவைத் தொலைக்காட்சி நாடகமான *ஹாஃப் அண்ட் ஹாஃப்* , *மை வைஃப் அண்ட் கிட்ஸ்* மற்றும் 2003வது வருடத்தின் திரைப்படமான *லவ் டோன்ட் காஸ்ட் எ திங்* ஆகியவற்றில் தோன்றியுள்ளார். அவர் நைக் காலணிகளுக்கான ஒரு வர்த்தக விளம்பரத்தில் கூடைப்பந்து விளையாட்டு வீரர் லெப்ரான் ஜேம்ஸ் உடன் தோன்றியுள்ளார். 2001வது வருடம், "பாப் நட்சத்திரங்களில்" ஒருவராக நடிக்கும் வாய்ப்பை *ஸப்ரீனா, தி டீனேஜ் விட்ச்* என்னும் நிகழ்ச்சியில் "ஃபைனலி" என்னும் தொடரில் பெற்றார்; மேலும் *வாண்டா அட் லார்ஜ்* , *சேஸிங்க் பாபி* , *பீ கூல்* மற்றும் *கேன்* ஆகியவற்றில் நடித்தார். தற்போது தயாரிப்பில் உள்ளதான ஒரு திரைப்படத்தில் ஃபிலிப்பினோ குத்து சண்டை வீரர் மேனி பாகியோ மற்றும் மல்யுத்த வீரர் டேவ் பாடிஸ்டா ஆகியோருடன் ஒரு முக்கியக் கதாபாத்திரத்தில் ஷெர்ஸிங்கர் நடிப்பதாக இருந்தது. அவர் அந்த ஃபிலிப்பினோ வீரரின் காதலியாக நடிப்பதாக இருந்தது; ஆனால் அது ரத்தாகி அவருடைய கதாபாத்திரம் ஃபிலிப்பினா நடிகையான ரஃபா மே குவின்டோவிற்கு அளிக்கப்பட்டு விட்டது.  
2006வது வருடத்தில் "பென்ச் பாடி" என்னும் நிறுவனத்தின் உள்ளாடைகளுக்கான வர்த்தக விளம்பரத்திற்காக ஃபிலிப்பைன்ஸில் நடித்தார்; மேலும் 2008வது வருடம் அக்டோபரில், கிளியர் ஷாம்பூ மற்றும் கண்டிஷனர் வளர்ச்சி விளம்பரங்களிலும் நடித்தார். இரண்டு விளம்பரங்களுமே தென்கிழக்கு ஆசியா முழுவதும் ஒளிபரப்பப்பட்டன என்று அறிக்கைகள் தெரிவிக்கின்றன.  
அவர் நிகெலோடியானின் பிக் டைம் ரஷ் நிகழ்ச்சியில் தாமாகவே தோன்றினார்.  
2009வது வருடத்தின் இறுதியில், ஆன்ட்ரூ லாயிட் வெப்ப ரின் *ஃபாண்டம் ஆஃப் தி ஒபேரா* தொடரான *லவ் நெவர் டைஸ்* என்பதில் அவருடன் இணைந்து பணியாற்றுகிறார் என்று அறிவிக்கப்பட்டது.
# நிக்கோல் செர்சிங்கர்

## வாழ்க்கை வரலாறு

### பிற தோற்றங்கள்

2009வது வருடம் டிசம்பர் மாதத்தில் பாடகர்-பாடலாசிரியர் பென் ஃபோல்ட்ஸ் மற்றும் பாய்ஸ் II மென் குழுவின் உறுப்பினர் ஷான் ஸ்டாக்மேன் ஆகியோருடன் "தி ஸிங்க்-ஆஃப்" என்னும் என்பிசியின் நேரடி பாட்டுப் போட்டியில் பிரபல நீதிபதியாகத் தோன்றினார். இந்த நிகழ்ச்சி பாடகர் நிக் லாசேவால் வழங்கப்பட்டது. இதில் போட்டியாளர்களின் செயல்பாட்டில் உள்ள குறைகளை எடுத்துக் கூற வேண்டும் மற்றும் வெளியேற்றுவதற்கான வாக்குகளை அளிக்க வேண்டும் என்பதே ஷெர்ஸிங்கரின் பங்காகும்; ஆனால் கடைசிச் சுற்றில் பார்வையாளர்களின் வாக்குகளே யார் வெளியேற்றப்பட வேண்டும் என்பதை முடிவு செய்யும். அந்தக் கடைசி சுற்று/முடிவுகள் அறிவிக்கப்பட்ட நிகழ்ச்சியில், போட்டியின் இறுதியில் வெற்றியடைந்த டஃப்ட்ஸ் பல்கலைக்கழகத்தின் "தி பீஸில்பப்ஸ்" குழுவினருடன் "யூ டோன்ட் ஓன் மீ" என்னும் பாடலை ஷெர்ஸிங்கர் பாடினார்.
# நிக்கோல் செர்சிங்கர்

## சொந்த வாழ்க்கை

2000வது வருடம் நடந்த டேஸ் ஆஃப் தி நியு என்னும் இசை நிகழ்ச்சியில் ராக் பாண்ட் 311 குழுவைச் சேர்ந்த நிக் ஹெக்ஸம் என்பவரை ஷெர்ஸிங்கர் சந்தித்தார். அவர்கள் சில நாட்கள் பழகிய பின்னர் தங்கள் திருமணத்தையும் நிச்சயித்தார்கள்; ஆனால் 2004வது வருடம் பிரிந்து விட்டனர். அவர்கள் இணைந்து இசைத்த "ஆம்பர்" என்னும் பாடலுக்கு ஷெர்சிங்க்தான் உள்ளுயிர்ப்பாக இருந்தார்; மேலும் அதன் இசை ஒளிக்காட்சியிலும் அவர் தோன்றினார். 2005வது வருடத்திலிருந்து 2007வது வருடம் வரை நடிகர் டாலன் டொரைரோ என்பவருடனும் அவர் பழகி வந்தார். அவரது குரல் ஒரு 5-ஆக்டேவ் கட்டை கொண்டது; மேலும் அவரால் தன் குரலில், விசில் போன்ற ஒலியையும் பயன்படுத்திக் கொள்ள முடிகிறது.  
2008வது வருடம் மே மாதம், ஃபார்முலா ஒன் வீரர் லூயிஸ் ஹாமில்டன் என்பவருடன் ஷெர்ஸிங்கர் தொடர்பு கொண்டிருந்தார். 2009வது ஆண்டு செப்டம்பர் மாதத்தின் தொடக்கத்தில் அந்த ஜோடி பிரிந்து விட்டதாகச் செய்திகள் வெளியாகின; ஏனெனில், ஒரு குடும்பத்தைத் துவக்க லூயிஸ் தயாராக இருக்கவில்லை. ஆனால் செப்டம்பர் 13ஆம் தேதி நடந்த 2009 இத்தாலிய கிராண்ட் பிரிக்ஸ் நிகழ்ச்சியில், அவர்கள் இன்னமும் ஒருவரை ஒருவர் மிகவும் நேசிப்பதாகவும் பிரிந்து விடவில்லை என்றும் முந்தைய செய்திகளில் உண்மை இல்லை என்றும் லூயிஸ் கூறினார்.
2006வது வருடத்தில் *மாக்ஸிம்* இன் முதல் 100 பட்டியலில் அவர் 22ஆவது இடத்திலும், 2007வது வருடம் 21வது இடத்திலும் இருந்தார். 2008வது ஆண்டு அவர் 19வது இடத்தில் இருந்தார்; ஆனால் இந்த முறை புஸ்ஸிகேட் டால்ஸ் குழுவுடன் இருந்தார். 2009வது ஆண்டில், தனியாக மறுபடி வரிசையில் வந்து 46ஆவது இடத்தைப் பிடித்தார். *மென்ஸ் ஃபிட்னெஸ்* பத்திரிகையின் 2008வது ஆண்டின் மார்ச் மாத இதழின் அட்டையை ஷெர்ஸிங்கர் அலங்கரித்தார்.  
2010வது வருடம் ஜனவரி 11ஆம் தேதி ஷெர்ஸிங்கரும் ஹாமில்டனும் அவரவர் தொழிலில் கவனம் செலுத்துவதற்காக பிரிந்து விட்டார்கள் என்றும் ஆனால் இப்பொழுதும் நண்பர்களாக இருக்கின்றனர் என்றும் உறுதிபட அறியப்பட்டது.  
இந்த ஜோடியின் சார்பாகப் பேசுபவர் கூறினார்:
# நிக்கோல் செர்சிங்கர்

## இசை வரலாறு

### தனிப் பாடல்கள்

| ஆண்டு | தலைப்பு | பட்டியலில் பெற்ற இடம் | இசைத் தொகுப்புகள் |
| --- | --- | --- | --- |
|-
|| 2007
|"வாட்டெவர் யூ லைக்" <small>(டி.ஐ. நடித்தது)</small>
||104
||—
||57
||—
||—
||—
||—
||—
||12
||—
||*ஹெர் நேம் இஸ் நிகோல்* <small>[பெட்டிக்குள் முடங்கியது]</small>
|-
|"பேபி லவ்"<small>(வில்.ஐ.ஆம் நடித்தது)</small>
||108
||14
||—
||58
||5
||15
||21
||14
||6
||51
|-
|"சூப்பர்வில்லன்"<small>(மேட் சயின்டிஸ்ட்</small><small>நடித்தது)</small>
||—
||—
||—
||—
||—
||—
||—
||—
||—
||—
|-
|"புவாகெனிகெனி"<small> (ப்ரிக் &amp;ஆம்ப்,, லேஸ் நடித்தது)</small>
||—
||—
||—
||—
||—
||—
||—
||—
||—
||—
|}
# நிக்கோல் செர்சிங்கர்

## இசை வரலாறு

### ஒரு சிறப்பான செயல் திறனாளராக

| ஆண்டு | தலைப்பு | முதன்மைக் கலைஞர் | பட்டியலில் பெற்ற இடம் | இசைத் தொகுப்புகள் |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006 | "லை அபௌட் அஸ்" | அவந்த் | — | 76 | — | — | — | — | — | — | — | — | *இயக்குநர்* |  |
| "யூ ஆர் மை மிராகிள்" | விட்டோரியோ | — | — | — | — | — | — | — | — | — | — | *விட்டோரியோ* |  |  |
| "கம் டு மீ" | டிடி | 9 | 1 4 | — | 11 | 6% | 100% | {8} | 100% | 100% | 44 | *பத்திரிகை நாடகம்* |  |  |
| 2007 | "ஸ்கிரீம்" | டிம்பாலான்ட்(கெரி ஹில்ஸன் ஆகியோரும் நடித்துள்ளனர்). | 122 | 12 | 41 | 20 | 9 | 10 | 18 | 45 | — | {8} | *ஷாக் வேல்யூ* |  |
| 2009 | "ஜெய் ஹோ!(யூ ஆர் மை டெஸ்டினி)" | ஏ.ஆர்.ரெஹ்மான் மற்றும் புஸ்ஸிகேட் டால்ஸ் | 15 | 100% | 4 | 1 | 29 | 1 | 18 | 7 | 1 | 40 | *டால் டாமினேஷன்* | } |
# நிக்கோல் செர்சிங்கர்

## இசை வரலாறு

### இசைத் தொகுப்புகளில் தோன்றியது

| ஆண்டு | பாடல் | ஓவியர் | இசைத் தொகுப்புகள் |  |
| --- | --- | --- | --- | --- |
| 2001 | "ஐ ஸா யூ" | எஃப்.ஓ.பி | *லவ்'ஸ் எ வுமன்ஸ் கேம்* |  |
| "ஐம் கெட்டிங்க் தேர்" |  |  |  |  |
| 2003) | "ஐல் பீ யுவர் லவ்"(ஆங்கிலப் பதிப்பு) | வயலட் யூகே | *எக்ஸ்பொஸிஷன் ஆஃப் க்ளோபல் ஹார்மனி* |  |
| 2004 | "ப்ரேக்ஃபாஸ்ட் இன் பெட்" | பல்வேறு கலைஞர்கள் | *50 ஃபர்ஸ்ட் டேட்ஸ்* அதிகாரபூர்வ ஒலித் தடம், "நிகோல் கீ" என்பதாக ஒரு தடத்தில் தோன்றினார். |  |
| 2005 | "இஃப் யூ கான்ட் டான்ஸ்(காட்சிவில்லை)" | வில் ஸ்மித் | *லாஸ்ட் அண்ட் ஃபௌண்ட்* |  |
| "ஸூபா ஹிப்னாடிக்" | ஷாகி | *க்ளோத்ஸ் ட்ராப்* |  |  |
| "டோன்ட் ஆஸ்க் ஹெர் தட்" |  |  |  |  |
| 2007 | "ஸ்கிரீம்" | டிம்பாலான்ட் | *ஷாக் வேல்யூ(இசைத் தொகுப்பு)* |  |
| "பாபி லவ்வர்" | டாடி யாங்கீ | *El Cartel: The Big Boss* |  |  |
| "ஃபயர்" | 50 சென்ட் | *கர்டிஸ்* |  |  |
| 2009 | "அன்டில் யூ லவ் யூ" | புஸ்ஸிகேட் டால்ஸ் | *டால் டாமினேஷன் டீலக்ஸ் பதிப்பு* |  |
| 2010 | டிபிஏ | ஸ்லாஷ் | *ஸ்லாஷ் அண்ட் ஃப்ரெண்ட்ஸ்* | } |
# டுரூ பேரிமோர்

**டுரூ பிளித் பேரிமோர்** (பிறப்பு பிப்ரவரி 22, 1975) ஒரு அமெரிக்க நடிகையும், திரைப்படத் தயாரிப்பாளரும் மற்றும் திரைப்பட இயக்குநரும் ஆவார். ஜான் பேரிமோரின் பேத்தியான இவர் அமெரிக்காவின் பேரிமோர் கலைக் குடும்பத்தில் கடைசி உறுப்பினர் ஆவார். தனக்கு பதினொரு வயதாகும் போது இவர் முதன்முதலில் ஒரு விளம்பரத்தில் தோன்றினார். பேரிமோர் தனது முதல் திரைப்பட அறிமுகத்தை *அல்டர்டு ஸ்டேட்ஸ்* படத்தில் 1980 ஆம் ஆண்டில் துவங்கினார். அதன் பின் தனக்கு திருப்புமுனையாய் அமைந்த பாத்திரத்தில் *இ.டி. தி எக்ஸ்ட்ரா டெரஸ்ட்ரியல்* படத்தில் நடித்தார். ஹாலிவுட்டின் மிகப் பிரபலமான குழந்தை நட்சத்திரங்களில் ஒருவராக விரைவில் மாறிய அவர், பல கலகலப்பான பாத்திரங்களில் தன்னை ஸ்தாபித்துக் கொள்ளும் நிலைக்குச் சென்றார்.  
போதை மருந்து மற்றும் மதுப் பயன்பாடு மிகுந்த உளைச்சலான இளமைப் பருவத்தையும் அதன் பின் மறுவாழ்வு அமர்வுகள் இரண்டையும் கடந்த பின், பிறந்தார். இவர் பிறந்த பின் இவரது பெற்றோர் விவாகரத்து செய்து கொண்டு விட்டனர். - இவரும் ஒரு நடிகர் - என்னும் ஒன்று விட்ட சகோதரரும், பிளித் டோலோரெஸ் பேரிமோர் மற்றும் பிரமா (ஜெஸிகா) பிளித் பேரிமோர் ஆகிய ஒன்றுவிட்ட சகோதரிகளும் இருக்கின்றனர்.  
பேரிமோரின் கொள்ளுத் தாத்தா வரிசையின் மாரிஸ் பேரிமோர் மற்றும் ஜோர்ஜி டுரூ பேரிமோர், மாரிஸ் கோஸ்டெலோ மற்றும் மே கோஸ்டெலோ (நீ ஆல்ட்ஸ்சக்) மற்றும் அவரது தாத்தா ஜான் பேரிமோர் மற்றும் டோலோரெஸ் கோஸ்டெலோ அனைவருமே நடிகர்கள். இயக்குநர் ஸ்டீவன் ஸ்பீல்பெர்க் மற்றும் சோபியா லோரென் ஆகியோரின் ஞானக் குழந்தையாகவும் டுரூ பேரிமோர் இருக்கிறார்.  
இவரது முதல்பெயரான *டுரூ* இவரது தந்தை வழி கொள்ளுப் பாட்டியான *ஜோர்ஜி டுரூ பேரிமோரின்* ஆரம்பப் பெயராகும். இவரது நடுப்பெயர் *பிளித்* இவரது கொள்ளுத் தாத்தாவான *மாரிஸ் பேரிமோரால்* உருவான வம்சத்தின் உண்மையான துணைப்பெயராகும். அதே வருடத்தில், தனது 17 ஆம் வயதில், *இன்டர்வியூ* இதழின் அட்டைப்படம் மற்றும் அந்த புத்தகத்தின் உள்பக்க படங்களுக்காக அப்போது தனது வருங்கால கணவராய் அமையவிருந்த நடிகர் ஜேமி வால்டர்ஸ் உடன் இணைந்து நிர்வாணமாய் அபிநயம் கொடுத்தார். 1993 ஆம் ஆண்டில் *கன்கிரேஸி* திரைப்படத்திற்காக இரண்டாவது முறையாக இவருக்கு கோல்டன் குளோப் பரிந்துரை கிட்டியது. *பிளேபாய்* இதழின் 1995 ஆம் ஆண்டு பதிப்புக்கென பேரிமோர் நிர்வாணமாய் அபிநயம் கொடுத்தார். ”இ.டி. தி எக்ஸ்ட்ரா-டெரஸ்ட்ரியல்* படத்தில் இவரை ஒரு குழந்தையாக இயக்கியிருந்த ஸ்டீவன் ஸ்பீல்பெர்க், இவரது இருபதாவது பிறந்தநாளின் போது “உன்னை மறைத்துக் கொள்” என்கிற குறிப்புடன் ஒரு கனமான துணியைப் பரிசாய்த் தந்தார். இந்த கால கட்டத்தில் தனது ஐந்து திரைப்படங்களில் இவர் நிர்வாணமாய் தோன்றினார். 1995 ஆம் ஆண்டில் *லேட் ஷோ வித் டேவிட் லெட்டர்மேன்* நிகழ்ச்சியின் போது, டேவிட் லெட்டர்மேனின் பிறந்தநாளைக் கொண்டாடும் விதமாக அவரது மேஜையில் தாவியமர்ந்த பேரிமோர் தனது மார்பகங்களை அவருக்கும் தனது பின்புறத்தை படக்கருவிக்கும் காண்பித்தார். இந்த சமயத்தில் *கெஸ்?'' ஜீன்ஸ் ஆடை விளம்பரங்களிலும் தொடர்ச்சியாய் இவர் விளம்பர மங்கையாய் இருந்தார்.
# டுரூ பேரிமோர்

## புகழுச்சிக்கு மீள்வது

1995 ஆம் ஆண்டில், *பாய்ஸ் ஆன் தி சைட்* படத்தில் பேரிமோர் வூப்பி கோல்டுபெர்க் மற்றும் மேரி-லூய்ஸெ பார்க்கர் ஜோடியாக நடித்தார். ஜோயல் சுமேக்கரின் *பேட்மேன் ஃபாரெவர்* திரைப்படத்திலும் ஒரு கவுரவப் பாத்திரத்தில் நடித்தார். இதில் டோமி லீ ஜோன்ஸின் டூ பேஸ் என்னும் பாத்திரத்தின் கவர்ச்சித் துணையின் பாத்திரத்தில் நடித்திருந்தார். அதற்கடுத்த வருடத்தில், *ஸ்க்ரீம்* என்னும் வெற்றிகரமான திகில் படத்தில் ஒரு கவுரவப் பாத்திரத்தில் இவர் நடித்தார். திரையரங்கு வசூலுக்கு பெரிய பங்களிப்பு செய்யக் கூடிய நடிகையாக பேரிமோர் தொடர்ந்து இருந்து வருகிறார். *விஷ்ஃபுல் திங்கிங்* (1996), *தி வெட்டிங் ஸிங்கர்* (1998), மற்றும் *ஹோம் ஃப்ரைஸ்* (1998) போன்ற காதல் நகைச்சுவைத் திரைப்படங்களிலும் இவர் அதிகமாய் நடித்திருக்கிறார்.  
*சார்லி’ஸ் ஏஞ்சல்ஸ்* உட்பட தனது நிறுவனமான பிளவர் பிலிம்ஸ் தயாரித்த ஏராளமான படங்களில் நடித்திருப்பதோடு, நகைச்சுவை/குணச்சித்திரமான *ரைடிங் இன் கார்ஸ் வித் பாய்ஸ்* (2001) திரைப்படத்திலும் பேரிமோருக்கு ஒரு அதிரடியான பாத்திரம் இருந்தது. போதையில் சிக்கிய தந்தையுடன் கசந்து போன திருமண வாழ்க்கையுற்ற ஒரு அறியாப் பருவ தாயின் பாத்திரத்தில் இவர் நடித்தார். (இது பெவர்லி டி’ஓனோஃப்ரியோவின் உண்மை வாழ்க்கையை அடிப்படையாய்க் கொண்டது). 2002 ஆம் ஆண்டில் *கன்ஃபெஷன்ஸ் ஆஃப் எ டேஞ்சரஸ் மைண்ட்* திரைப்படத்தில் சாம் ராக்வெல் மற்றும் ஜூலியா ராபர்ட்ஸ் ஆகியோருடன் பேரிமோரும் நடித்திருந்தார்.
# டுரூ பேரிமோர்

## பிளவர் பிலிம்ஸ்

1995 ஆம் ஆண்டில் பேரிமோர் நான்சி ஜுவோனெனை வர்த்தக கூட்டாளியாய் கொண்டு பிளவர் பிலிம்ஸ் என்னும் படத்தயாரிப்பு நிறுவனத்தை உருவாக்கினார். இந்த நிறுவனம் தயாரித்த முதல் திரைப்படம் 1999 ஆம் ஆண்டில் வெளிவந்த *நெவர் பீன் கிஸ்டு* ஆகும். இந்த நிறுவனத்தின் இரண்டாவது தயாரிப்பு *சார்லி’ஸ் ஏஞ்சல்ஸ்* (2000). 2000வது ஆண்டில் மிகப் பெரும் திரையரங்கு வசூலைக் குவித்த இத்திரைப்படம் பேரிமோர் மற்றும் அவரது நிறுவனம் இருவரது நிலையையும் உறுதிப்படுத்த உதவியது.  
ரிச்சர்டு கெல்லியின் அறிமுகத் திரைப்படமான *டோனி டோர்கோ* மிரட்டலில் சிக்கிய சமயத்தில் களமிறங்கிய பேரிமோர் ஃபிளவர் பிலிம்ஸில் இருந்து படத்திற்கு நிதியுதவி செய்தார். அத்துடன் அப்படத்தில் கரேன் போமெராய் என்னும் சிறிய பாத்திரத்தையும் செய்தார். 9/11 சம்பவத்தையொட்டிய காலத்தில் இந்த படம் வெற்றிபெற முடியவில்லை என்றாலும் படத்தின் இறுவட்டு வெளியீட்டிற்குப் பிறகு படத்திற்கு முன்னோடிப் பட அந்தஸ்து கிட்டியது. நடிப்புக்காக எம்மி விருதுக்கு பரிந்துரை செய்யப்பட்டார். 2004 ஆம் ஆண்டில் சக நட்சத்திரமான ஆடம் சாண்ட்லரின் ஹேப்பி மேடிசன் நிறுவனத்துடன் இணைந்து பிளவர் பிலிம்ஸ் *50 ஃபர்ஸ்ட் டேட்ஸ்* படத்தை தயாரித்தது.  
*50 ஃபர்ஸ்ட் டேட்ஸ்* படத்தைத் தொடர்ந்து *ஃபீவர் பிட்ச்* (2005) திரைப்படம் வெளியானது. 2007 ஆம் ஆண்டில் *மியூசிக் அண்ட் லிரிக்ஸ்* மற்றும் *லக்கி யூ* வெளிவந்தன. 2008 ஆம் ஆண்டில் வெளிவந்த *பெவர்லி ஹில்ஸ் சிஹுவாஹுவா* , மற்றும் 2009 ஆம் ஆண்டில் வெளிவந்த *ஹீ’ஸ் ஜஸ்ட் நாட் தேட் இன்டூ யூ* , *கிரே கார்டன்ஸ்* மற்றும் *எவ்ரிபடி’ஸ் ஃபைன்* ஆகியவை பேரிமோரின் மிக சமீபத்திய வேலைகளில் அடக்கம்.  
பேரிமோர் இயக்குநராய் அறிமுகமான *விப் இட்* திரைப்படம் 2009 ஆம் ஆண்டு அக்டோபரில் வெளியானது. *விப் இட்* படத்தில் எலென் பேஜ் மற்றும் மர்சியா கே ஹார்டன் நடித்திருந்தனர். பேரிமோரும் இந்த படத்தில் நடித்திருந்தார்.
# டுரூ பேரிமோர்

## தொழில்வாழ்க்கையின் மற்ற சிறப்பம்சங்கள்

*ஃபேமிலி கை* எனும் அசைவூட்ட நகைச்சுவைத் தொடரில் பிரையன் கிரிபினின் தோழி ஜிலியான் பாத்திரத்தில் பேரிமோர் தொடர்ந்து தோற்றமளித்தார். எட்டு அத்தியாயங்களில் அவர் தோன்றியிருக்கிறார். மை டேட் வித் டுரூ என்னும் 2005 ஆம் ஆண்டு ஆவணப்படத்தின் கருப்பொருளாக டுரூ இருந்தார். இப்படத்தில், பட படைப்பாளியாக விரும்புகிற பேரிமோரின் ரசிகர் ஒருவர், அவருடன் நேரம் செலவிடுவதற்கு தன்னிடம் உள்ள குறைந்த வளங்களை திறம்பட கையாளுகிறார்.  
பிப்ரவரி 3, 2004 அன்று, ஹாலிவுட் புகழ்க்கூட அரங்கில் இவர் நட்சத்திரமாய் கவுரவம் பெற்றார்.  
பேரிமோரின் படங்கள் உலகளாவிய அளவில் 2.3 பில்லியன் டாலருக்கும் அதிகமாய் வசூல் குவித்திருக்கின்றன. 2006 ஆம் ஆண்டில் ஒரு படத்திற்கு இரண்டாவது மிக அதிகமாய் ஊதியம் பெற்ற நடிகைகளில் இவரும் ஒருவராவார்.  
பிப்ரவரி 3, 2007 அன்று, *சாட்டர்டே நைட் லைவ்* (SNL) நிகழ்ச்சியை ஐந்தாம் முறையாக  
2007 ஆம் ஆண்டில் கவர்கேர்ள் அழகுப் பொருள் விளம்பர மங்கை மற்றும் செய்தித்தொடர்பாளராக பேரிமோர் ஆனார். அத்துடன் *பீபிள்* பத்திரிகை**யின் வருடாந்திர 100 மிக அழகிய மனிதர்கள் வரிசையிலும் முதலிடம் பெற்றார்.** **' 2007 ஆம் ஆண்டில், குஸி (Gucci) நகை வரிசைக்கான புதிய விளம்பர முகமாகவும் இவர் அறிவிக்கப்பட்டார்.  
2007 ஆம் ஆண்டு மே மாதத்தில், ஐக்கிய நாடுகள் உலக உணவுத் திட்டத்தில் பட்டினிக்கு எதிரான தூதராக அறிவிக்கப்பட்ட பேரிமோர் பின்னர் அந்த திட்டத்திற்கு 1 மில்லியன் டாலர் தொகையை நன்கொடையளித்தார்.
# டுரூ பேரிமோர்

## சொந்த வாழ்க்கை

1991 ஆம் ஆண்டில், தனது பதினாறாவது வயதில், ஹாலிவுட் படத்தயாரிப்பாளர் லேலேண்ட் ஹேவார்டின் பேரன் லேலேண்ட் ஹேவார்டு உடன் பேரிமோர் நிச்சயமானார். ஆயினும், ஒரு சில மாதங்களின் பின், இந்த நிச்சயதார்த்தம் ரத்து செய்யப்பட்டு விட்டது. அதன்பின் வெகுவிரைவில், பேரிமோர் இசையமைப்பாளர் மற்றும் நடிகரான ஜேம் வால்டர்ஸ் உடன் 1992–93 ஆம் ஆண்டுகாலத்தில் நிச்சயம் செய்து கொண்டு இணைந்து வசித்து வந்தார்.  
மதுகலந்து கொடுப்பவராக இருந்து மதுக்கூட அதிபராய் ஆன ஜெரிமி தாமஸ் உடன் 1994 ஆம் ஆண்டில் மார்ச் 20 முதல் ஏப்ரல் 28 வரை திருமணம் செய்துகொண்டு வாழ்ந்தார். கிரீன் 2001 ஆம் ஆண்டு டிசம்பரில் விவாகரத்துக்கு விண்ணப்பித்தார். சமீபத்தில் இவர் ஜஸ்டின் லாங் உடன் பொழுதைக் கழித்தார். ஆயினும், இவர்கள் தங்களது பிரிவை 2008 ஆம் ஆண்டு சூலையில் அறிவித்தனர். இந்த தம்பதி 2009 ஆம் ஆண்டில் மீண்டும் சோடி சேர்ந்தது.  
1990களில் பேரிமோர் பலசமயங்களில் இருபால் விரும்பியாய் வர்ணிக்கப்பட்டார். 2004 ஆம் ஆண்டில் அவர் கூறும்போது, “எப்படி ஒரு ஆணும் பெண்ணும் இணைந்து இருப்பது அழகாய் இருக்கிறதோ, அதேபோல ஒரு பெண்ணும் பெண்ணும் இணைந்து இருப்பதும் அழகாய்த் தான் இருக்கிறது. ஒரு பெண்ணுடன் இருப்பது எனது சொந்த உடலை ஆராய்வதாய் இருக்கிறது. எனது இளம் வயதில் ஏராளமான பெண்களுடன் பொழுதைக் கழித்திருக்கிறேன். மொத்தமாய் எனக்கு அது ரொம்பப் பிடிக்கும்" என்று கூறியிருந்தார். 2007 ஆம் ஆண்டு மார்ச் மாதத்தில், முன்னாள் பத்திரிகை ஆசிரியரான ஜேன் பிராட் தனது வானொலி நிகழ்ச்சியில் பேசுகையில் தொன்னூறுகளின் மத்தியில் பேரிமோருடன் தனக்கு காதல் உறவு இருந்ததாக குறிப்பிட்டிருந்தார்.  
ஆரம்பத்தில் ஒரு சைவ உணவாளராய் இருந்த பேரிமோர், இப்போது அசைவம் சாப்பிடத் துவங்கியிருக்கிறார்.
# ரூபி ஆன் ரெயில்ஸ்

**ரெயில்ஸ்** அல்லது **RoR** எனப் பெரும்பாலும் சுருக்கப்படும் **ரூபி ஆன் ரெயில்ஸ்** என்பது ரூபி நிரலாக்க மொழிக்கான ஒரு திறந்த மூல வலைப் பயன்பாட்டுக் கட்டமைப்பு ஆகும். இது இணைய உருவாக்குநர்களின் துரிதமான உருவாக்கத்துக்காக பயன்படுத்தப்படும் அகைல் உருவாக்க முறைமையுடன் பயன்படுத்தப்படுவதற்காக வடிவமைக்கப்பட்டது.
# ரூபி ஆன் ரெயில்ஸ்

## வரலாறு

37சிக்னல்ஸின் (தற்போது வலைப் பயன்பாட்டு நிறுவனமாக இருக்கிறது) திட்டப்பணி மேலாண்மைக் கருவியான பேஸ்கேம்ப்பில் டேவிட் ஹெய்னமேயர் ஹான்சன் தனது பணியின் போது ரூபி ஆன் ரெயில்ஸை வடிவமைத்தார்.
2004 ஆம் ஆண்டு ஜூலை மாதத்தில் ரெயில்ஸை திறந்த மூலமாக முதன் முதலில் ஹெய்னமேயர் ஹான்சன் வெளியிட்டார். ஆனால் 2005 ஆம் ஆண்டு பிப்ரவரி மாதம் வரை திட்டப்பணிக்கான இசைவு உரிமைகள் பங்கீட்டை வழங்கியிருக்கவில்லை.
2006 ஆம் ஆண்டு ஆகஸ்ட் மாதத்தில் ஆப்பிள் அதன் மேக் OS X v10.5 "லியோபார்ட்" உடன் ரூபி ஆன் ரெயில்ஸை அனுப்புவதாக அறிவித்தது இந்த கட்டமைப்புக்கு ஒரு மைல்கல்லாக அமைந்தது.
அது 2007 ஆம் ஆண்டு அக்டோபர் மாதம் வெளியானது.
**பதிப்பு வரலாறு**  
| 1.0 | டிசம்பர் 13, 2005 | 1.8.6 |  |
| --- | --- | --- | --- |
| 1.2 | ஜனவரி 19, 2007 | 1.8.6 |  |
| 2.0 | டிசம்பர் 7, 2007 | 1.8.6 |  |
| 2.1 | ஜூன் 1, 2008 | 1.8.6 |  |
| 2.2 | நவம்பர் 21, 2008 | 1.8.7 பரிந்துரைக்கப்படுகறிது; 1.8.6 சாத்தியம் |  |
| 2.3 | மார்ச் 16, 2009 | 1.8.7 பரிந்துரைக்கப்படுகறிது; 1.8.6 and 1.9.1 சாத்தியம் |  |
| 3.0 | ஆகஸ்டு 29, 2010 | 1.9.3 பரிந்துரைக்கப்படுகறிது; 1.8.7 and 1.9.2 சாத்தியம் |  |
| 3.1 | ஆகஸ்டு 31, 2011 | 1.9.3 பரிந்துரைக்கப்படுகறிது; 1.8.7 and 1.9.2 சாத்தியம் |  |
| 3.2 | ஜனவரி 20, 2012 | 1.9.3 பரிந்துரைக்கப்படுகறிது; 1.8.7 and 1.9.2 சாத்தியம் |  |
| 4.0 | ஜூன் 25, 2013 | 2.0 விரும்பப்படுகிறது; 1.9.3 அ புதிது தேவை |  |
| 4.1 | ஏப்ரல் 8, 2014 | 2.0 விரும்பப்படுகிறது; 1.9.3 அ புதிது தேவை |  |
| 4.2 | டிசம்பர் 19, 2014 | 2.0 விரும்பப்படுகிறது; 1.9.3 அ புதிது தேவை |  |
| 5.0 | ஜூன் 30, 2016 | 2.2.2 அ புதிது |  |
| 5.1 | மே 10, 2017 | 2.2.2 அ புதிது |  |
| 5.2 | ஏப்ரல் 9, 2018 | 2.2.2 அ புதிது |  |
| 6.0 | ஆகஸ்டு 16, 2019 | 2.5.0 அ புதிது |  |
| 6.1 | டிசம்பர் 9, 2020 | 2.5.0 அ புதிது |  |
| **7.0** | டிசம்பர் 15, 2021 | 3.0 விரும்பப்படுகிறது; 2.7.0 அ புதிது |  |
| 7.1 | <sup>[*தீர்மானிக்கப்படவுள்ளது*]</sup> | 3.1 விரும்பப்படுகிறது; 2.7.0 அ புதிது | } |
# ரூபி ஆன் ரெயில்ஸ்

## தொழில்நுட்பக் கண்ணோட்டம்

பல வலைக் கட்டமைப்புகளைப் போலவே பயன்பாட்டு நிரலாக்கத்தைச் சீரமைக்க மாதிரி-பார்வை-கட்டுப்படுத்தி (MVC) கட்டமைப்பு அமைப்பை ரெயில்ஸ் பயன்படுத்துகிறது.  
ரூபி ஆன் ரெயில்ஸ் பொதுவான மேம்பாட்டுப் பணிகளை "பெட்டியின் வெளியே" எளிதாக்கும் ஸ்கேஃபோல்டிங் போன்ற கருவிகளை உள்ளடக்கியிருக்கிறது. அதனால் அடிப்படை வலைத்தளத்துக்குத் தேவையான சில மாதிரிகள் மற்றும் பார்வைகளைத் தானாகவே உருவாக்க முடியும். மேலும் ஒரு எளிமையான ரூபி வெப் சர்வரான வெப்ரிக் மற்றும் ஒரு உருவாக்க அமைப்பான ரேக் ஆகியவற்றையும் உள்ளடக்கியிருக்கிறது. ரெயிட்ஸுடன் ஒன்றிணைந்து இந்தக் கருவிகள் அடிப்படை மேம்பாட்டுச் சூழலை வழங்குகின்றன.  
ரூபி ஆன் ரெயில்ஸ் அதனை இயக்குவதற்கு இணைய சேவையகத்தை சார்ந்திருக்கிறது. மோங்க்ரெல் பொதுவாக எழுதப்படும் நேரத்தில் வெப்ரிக்கை முதன்மையாகத் தேர்ந்தெடுக்கிறது ஆனால் இதனை லைட்டிபிடி, அபிஸ், அபாச்சி (எடுத்துக்காட்டாக பேசஞ்சர் கூறாகவோ அல்லது CGI, ஃபாஸ்ட்CGI மூலமாக அல்லது மோட் ரூபி ஆகவோ) மற்றும் மற்றவை மூலமாகவும் இயக்க முடியும். 2008 ஆம் ஆண்டு முதல் பேசஞ்சர் இணைய சேவையகம் மாற்றப்பட்டு பெரும்பாலும் பயன்படுத்தப்படும் இணைய சேவையகமாக மோங்க்ரல் ஆனது. சமீபத்தில் யூனிகார்ன் இணைய சேவையகம் புதிதாக நிறுவப்பட்டத்தில் விருப்பமான இணைய சேவையகமாக உள்ளது.  
அஜாக்ஸுக்கான ஜாவாஸ்கிரிப்ட் லைப்ரரிகள் உருமாதிரி மற்றும் Script.aculo.us ஆகியவற்றின் விரிவுபடுத்தப்பட்ட பயன்பாட்டிற்காக குறிப்பிடத்தக்க மதிப்புடையதாகவும் ரெயில்ஸ் உள்ளது. ரெயில்ஸ் முதலில் இணைய சேவைகளுக்காக லைட்வெயிட் SOAP ஐப் பயன்படுத்தியது; அது பின்னர் ரெஸ்ட்ஃபுல் இணைய சேவைகளாக மாற்றப்பட்டது.  
பதிப்பு 2.0 முதல் ரூபி ஆன் ரெயில்ஸ் விருப்பிருப்பான வெளியீட்டு வடிவங்களாக HTML மற்றும் XML இரண்டையும் வழங்குகிறது. இதில் XML ஆனது ரெஸ்ட்ஃபுல் வெப் சேவைகளுக்கான வசதி ஆகும்.
# ரூபி ஆன் ரெயில்ஸ்

## கட்டமைப்பு அமைப்புமுறை

ரூபி ஆன் ரெயில்ஸ் ஆக்டிவ்ரெகார்ட் (தரவுத்தள அணுகலுக்கான பொருள்-தொடர்புடைய முகப்பு அமைப்பு), ஆக்டிவ்ரிசோர்ஸ் (வெப் சேவைகளை வழங்குகிறது), ஆக்சன் பேக், ஆக்சன்சப்போர்ட் மற்றும் ஆக்சன் மெயில் போன்ற பெயர்களிலான பல்வேறு தொகுப்புக்களினுள் பிரிக்கப்படுகிறது. பதிப்பு 2.0 க்கு முன்பு, ரெயில்ச் ஆக்சன் வெப் சேவைத் தொகுப்பையும் உள்ளடக்கி இருந்தது. அது தற்போது ஆக்டிவ் ரிசோர்ஸ் மூலமாக மாற்றப்பட்டுள்ளது. பொதுவானத் தொகுப்புக்களைத் தவிர்த்து டெவலப்பர்கள் ஏற்கனவே உள்ள தொகுப்புக்களை விரிவுபடுத்தி பிளக்கின்களை உருவாக்க முடியும்.
# ரூபி ஆன் ரெயில்ஸ்

## தத்துவம் மற்றும் வடிவமைப்பு

ரூபி ஆன் ரெயில்ஸ் *கன்வென்சன் ஓவர் கான்ஃபிகரேசன்* (CoC) மற்றும் துரித மேம்பாட்டுக் கொள்கையான *டோன்'ட் ரிபீட் யுவர்செல்ஃப்* (DRY) ஆகியவற்றை வலியுறுத்துவதற்கு குறிப்பிடப்படுகிறது.  
"கன்வென்சன் ஓவர் கான்ஃபிகரேசன்" என்பது பயன்பாட்டின் வழக்கத்திற்கு மாறான அம்சங்களை டெவலப்பர் மட்டுமே குறிப்பிட வேண்டும் என்று பொருள்படும். எடுத்துக்காட்டாக மாதிரியில் *சேல்* என்ற கிளாஸ் இருந்தால் விருப்பிருப்பாக தரவுத்தளத்தில் அது தொடர்புடைய *சேல்ஸ்* என்ற அட்டவணை இருக்கும். "புராடக்ஸ் சோல்ட்: என்ற அட்டவணையை அழைத்தம் போன்று இந்த நடைமுறையில் இருந்து ஒருவர் விலகினால் மட்டும் உருவாக்குநர் இந்தப் பெயர்கள் தொடர்புடைய குறியீட்டை எழுத வேண்டியிருக்கும். பொதுவாக இது குறைவான குறியீடு மற்றும் குறைவான திரும்ப நிகழ்தலுக்கு வழிவகுக்கிறது.  
"டோன்'ட் ரிபீட் யுவர்செல்ஃப்" என்பது தகவல், ஒற்றைத் தெளிவான இடத்தில் இடம்பெற்றிருப்பதைக் குறிப்பிடுகிறது. எடுத்துக்காட்டாக ரெயில்ஸின் ஆக்டிவ்ரெகார்ட் கூறைப் பயன்படுத்தும் போது டெவலப்பர் கிளாஸ் வரையறைகளில் தரவுத்தள அணிவரிசைப் பெயர்களைக் குறிப்பிட வேண்டிய அவசியம் இல்லை. மாறாக ரூபி ஆன் ரெயில்ஸ் இந்தத் தகவலை தரவுத்தளத்தில் இருந்து கிளாஸ் பெயர் சார்ந்து பெறுகிறது.
# ரூபி ஆன் ரெயில்ஸ்

## பயன்படுத்தல்

ரூபி ஆன் ரெயில்ஸ் பொதுவாக ரூபியுடன் உள்ளடக்கியிருக்கும் ரூபிஜெம்ஸ் என்ற தொகுப்பு நிர்வகிப்பவரைப் பயன்படுத்தி நிறுவப்படுகிறது. பல லினக்ஸ் விநியோகங்களும் அவற்றின் இயல்பான தொகுப்பு மேலாண்மை அமைப்பின் வழியாக ரெயில்ஸையும் மற்றும் அதன் சார்புடையவைகளையும் நிறுவுவதற்கு ஆதரவு அளிக்கின்றன.  
ரூபி ஆன் ரெயில்ஸ் பொதுவாக MySQL போன்ற தரவுத்தள சர்வர் மற்றும் அபாச்சி போன்ற வெப்சர்வர் ஆகியவற்றுடன் ஒருங்கிணைக்கப்பட்டிருக்கிறது. மனித ஆற்றலால் நிறுவுவதற்கு ஒரு மாற்றாக ஒரு முன்-ஒருங்கிணைக்கப்பட்ட டர்ன்கீ ரெயில்ஸ் துணை உபகரணத்தை பயன்பாட்டுக்குத் தயாரான சர்வராகப் பயன்படுத்துவதற்குப் பயன்படுத்தலாம்.  
எஞ்ஜின் யார்ட் மற்றும் ஹெரோகு போன்ற ரெயில்ஸ் ஹோஸ்டிங் வழங்குநர்கள், ரூபி ஆன் ரெயில்ஸ் பயன்பாடுகளை கிளவுட் சேவையாகப் பயன்படுத்துவதற்கு ஆதரவு அளிக்கிறார்கள்.
# ரூபி ஆன் ரெயில்ஸ்

## சமீபத்திய மேம்பாடுகள்

மார்ச் 15, 2009 அன்று ரெயில்ஸ் பதிப்பு 2.3 வெளியிடப்பட்டது. ரெயில்ஸில் முக்கிய புதிய மேம்பாடுகள் டெம்ப்லேட்டுகள், எஞ்ஜின்கள், ரேக் மற்றும் உட்பொதிவு மாதிரி வடிவங்கள் ஆகியவற்றை உள்ளடக்கியதாகும்.  
- டெம்ப்லேட்டுகள், விருப்பமை ஜெம்ஸ் மற்றும் அமைவடிவத்துடன் ஸ்கெல்டன் பயன்பாடுகளை உருவாக்குவதற்கு உருவாக்குனரை ஏதுவாக்குகின்றன.
- எஞ்ஜின்கள், இதில் ரூட்ஸ், வியூ பாத்ஸ் மற்றும் மாதிரிகள் ஆகியவற்றுடன் பயன்பாட்டுத் துண்டுகளின் நிறைவை ஒருவர் மீண்டும் பயன்படுத்தலாம்.
- ரேக் வெப் சேவை இடைமுகம் மற்றும் மெட்டல், இது ஆக்சன்கண்ட்ரோலரைச் சுற்றியுள்ள ரூட்டாக இருக்கும் குறியீடின் உகந்த துண்டுகளை எழுதுவதற்கு அனுமதிக்கிறது.  
டிசம்பர் 23, 2008 அன்று மற்றொரு வலை பயன்பாட்டுக் கட்டமைப்பான மெர்ப் மற்றும் ரெயில்ஸ் இரண்டும் ஒன்றினைந்து பணியை மேற்கொள்ளப் போவதாக அறிவித்தன. ரெயில்ஸ் குழு அவர்களது மெர்ப் திட்டப்பணியில் "மெர்பின் சிறந்த உத்திகளை" ரெயில்ஸ் 3 இல் கொண்டு வருவதற்காக பணியாற்றுவதாக அறிவித்தனர். இதன் விளைவாக இரண்டு சமூகங்களிலும் "தேவையற்ற படியெடுத்தலைத்" தவிர்க்க முடியும்.
# ரூபி ஆன் ரெயில்ஸ்

## வணிகக் குறியீடுகள்

2007 ஆம் ஆண்டு மார்ச் மாதம் டேவிட் ஹெய்னமேயர் ஹான்சன், அமெரிக்காவின் -இல் மூன்று ரெயில்ஸ் தொடர்புடைய வணிகக் குறியீட்டு பயன்பாடுகளைப் பதிந்தார். இந்தப் பயன்பாடுகள் "ரூபி ஆன் ரெயில்ஸ்" என்ற சொற்றொடர் "ரெயில்ஸ்" என்ற வார்த்தை மற்றும் அதிகாரப்பூர்வ ரெயில்ஸ் முத்திரை ஆகியவை தொடர்பானதாக இருந்தன. அதன் தொடர்ச்சியாக 2007 ஆம் ஆண்டு கோடை காலத்தில் ஏபிரஸ்ஸுக்கு சில அதிகாரம்பெற்ற சமூக உறுப்பினர்களால் எழுதப்பட்ட புதிய ரெயில்ஸ் புத்தக அட்டையில் ரெயில்ஸ் முத்திரையைப் பயன்படுத்துவதற்கு ஹான்சன் அனுமதி மறுத்தார். அந்தப் பகுதி ரெயில்ஸ் சமூகங்களில் பணிவான எதிர்ப்பை ஏற்படுத்தியது. அந்த விமர்சனத்திற்கு பதிலளித்த ஹான்சன் பின்வரும் கோரிக்கையை விடுத்தார்: இந்த விமர்சனங்கள் 2007 மற்றும் 2008 ஆம் ஆண்டுகளில் பல்வேறு டுவிட்டர் வெளிப்பாடுகளில் குறிப்பிடப்பட்டிருந்தது. அது ட்விட்டரின் பகுதியளவு நிலைமாற்றத்தை அவர்களின் வரிசை அமைப்பு மற்றும் மற்ற மிடில்வேருக்காக ஸ்காலாவுக்கு (இது ஜாவா வெர்ச்சுவல் மெசினில் இயங்குகிறது) மாறத் தூண்டியது. தளத்தின் வாடிக்கையாளர்-காணும் அம்சங்கள் தொடர்ந்து ரூபி ஆன் ரெயில்ஸில் இயக்கப்பட்டன.
# ரூபி ஆன் ரெயில்ஸ்

## உருவாக்கத்தில் ரெயில்ஸ்

ரூபி ஆன் ரெயில்ஸ் வலை மேம்பாட்டு கட்டமைப்பை உருவாக்கச் சூழல்களில் பயன்படுத்தும் பிரபலமான வலைத்தளங்கள் பின்வருமாறு:  
- பேஸ்கேம்ப்
- க்ரன்ச்பேஸ்
- கிட்ஹப்
- அசெம்ப்ளா
- ஹூலு
- பென்னி ஆர்கேட்
- ஸ்ரைப்ட்
- ஸ்பைச்வொர்க்ஸ்
- டுவிட்டர்
- அர்பன் டிக்ஸ்னரி
- Whitepages.com
- ஜிங்க்
- Yellowpages.com
# அப்பாச்சி இசுட்ரட்சு

**அப்பாச்சி ஸ்ட்ரட்ஸ் (Apache Struts)** என்பது ஜாவாவைக் கொண்டு வலைப் பயன்பாடுகளை உருவாக்குவதற்கான இலவச கட்டமைப்பு ஆகும். மாதிரி - காட்சி - கட்டுப்பாடு (MVC) கட்டமைப்பிற்கு ஏற்ப, ஜாவா செர்வ்லெட் வசதியை நீட்டிக்கிறது. இதனை கிரேக் மேக்கிளானஃகன் உருவாக்கி, மே 2000 ஆம் ஆண்டில் அப்பாச்சி சாப்ட்வேர் நிறுவனத்திற்கு நன்கொடையாக வழங்கினார். முன்னதாக அப்பாச்சி ஜகார்த்தா திட்டத்தின் கீழ் இயங்கியமையால் **ஜகார்ட்டா ஸ்ட்ரட்ஸ்** என்று அறியப்பட்டது. அது 2005 ஆம் ஆண்டில், அப்பாச்சி நிறுவனத்தின் உயர்மட்ட திட்டங்களுள் ஒன்றானது..
# அப்பாச்சி இசுட்ரட்சு

## ஆதார தொகுப்பு

- ஜேம்ஸ் ஹோல்ம்ஸ்: <cite>ஸ்ட்ரட்ஸ்: த கம்ப்ளீட் ரெபரென்ஸ்</cite>, மேக்கிராவ்-ஹில் ஆஸ்போர்ன் மீடியா,
- பில் டட்னி மற்றும் ஜோனாதன் லெஹர்: <cite>ஜகார்டா பிட்பால்ஸ்</cite>, வைலே,
- பில் சிக்கேல்கோவ்: <cite>ஜகார்டா ஸ்ட்ரட்ஸ் குக்புக்</cite>, ஓ'ரெய்லி,
- ஜேம்ஸ் குட்வில், ரிச்சர்டு ஹைடவர்: <cite>புரபஷனல் ஜகார்டா ஸ்ட்ரட்ஸ்</cite>, வ்ராக்ஸ் பிரஸ்,
- ஜான் கார்னல் அண்ட் ரோப் ஹரோப்: <cite>புரோ ஜகார்டா ஸ்ட்ரட்ஸ், இரண்டாம் பதிப்பு</cite>, ஏபிரஸ்,
- ஜான் கார்னல், ஜெப் லின்வுட் அண்ட் மேசியேஜ் ஜவாட்ஸ்கி: <cite>புரொபஷனல் ஸ்ட்ரட்ஸ் அப்ளிகேஷன்ஸ்: பில்டிங்வெப்சைட்ஸ் வித் ஸ்ட்ரட்ஸ், ObjectRelationalBridge, Lucene, அண்ட் Velocity</cite>, ஏபிரஸ்,
- டெட் ஹஸ்டேட், etc: <cite>ஸ்ட்ரட்ஸ் இன் ஆக்ஷன்</cite>, மேனிங் பப்ளிகேஷன்ஸ் கம்பெனி,
- ஸ்ட்ரட்ஸ் வியூ அசெம்ப்ளி அண்ட் வேலிடேஷன், (PDF வடிவம்).
- ஸ்டீபன் வியேஸ்னர்: <cite>லேர்னிங் ஜகார்டா ஸ்ட்ரட்ஸ் 1.2</cite>, பேக்ட் பப்ளிஷிங், 2005